من بعدما وفر لابونمون “بريميوم” فابور فالطاليان وسبانيا وفرانسا، قرر موقع البورنو المعروف “بورن هاب” يطلقو فابور هذ المرة للعالم كامل، مجموعة من المضامين والفيديوهات اللي كانو كيشوفوها ليزابوني فقط دابا ولات موفرة للجميع، حتى ل23 أبريل الجاي. الموقع دار هذ الخاصية باش يخلي المستخدمين ديالو يبقاو فديورهم ومايقنطوش، من بعد ما انتشر وباء “كورونا” القاتل فالعالم بأسره، وبحكم أن الدول اللي خاضعة للحجر الصحي كتتزاد نهار على نهار، وعدد الناس اللي دايرين الحجر الصحي وصل ل2,9 مليار شخص. وفتغريدة ليه فالحساب ديالو على”تويتر”، قال الموقع بللي “إلى كان لاكسي فابور، فهذشي غيشجع الناس باش يبقاو فديورهم ومايقنطوش ويدوزو الوقت فالفراجة”. 
كورونا. من بعد الطاليان واسبانيا وفرانسا.. موقع البورنو “بورن هاب” طلق لاكسي “بريميوم” لكَاع الزوار ديالو فالعالم فابور